ผมผ่าตัดสมองซีกขวามาแล้วตาข้างขวามันมืดมัวมองไม่เห็นพอจะมีวิธีรักษาไหมค้าบหรือมีวิตามินบำรุงไหมค้าบ
สวัสดีค่ะ อาการที่ตาข้างขวามืดมัว มองไม่เห็นไปนั้น อาจจะเกี่ยวหรือไม่เกี่ยวกับการผ่าตัดสมองมาก็ได้ ซึ่งการที่ตามองไม่เห็นนั้นอาจเป็นจากเส้นประสาทที่ออกมาจากสมองมาเลี้ยงดวงตาได้รับบาดเจ็บ การขาดเลือดอย่างเฉียบพลันตรงเส้นเลือดที่มาเลี้ยงที่ดวงตา กระจกตาถลอก หรือรอยแผลเป็นบนกระจกตา จอตาติดเชื้อ โรคเส้นประสาทตาอักเสบ โรคจอประสาทตาเสื่อม หรือการมีสิ่งแปลกปลอมเข้าไประคายเคืองตา เป็นต้นแนะนำการรีบแจ้งแพทย์ที่ผ่าตัดสมองให้ทราบถึงอาการที่เกิดขึ้น เพื่อแพทย์จะได้ตรวจร่างกาย และเอาไปประกอบกับการผ่าตัดว่าอาจจะเกี่ยวข้องกันได้หรือไม่ แล้วจะรักษาอย่างไรต่อไปในเบื้องต้นไม่ไปขยี้ตาเองบ่อยๆ ไม่เอายาอะไรไปหยอดเองเพราะยังไม่ทราบการวินิจฉัย หลีกเลี่ยงที่ที่มีฝุ่นควันหรือแสงแดดจ้า